

**УРОК: Най-добрият ден! Да направим добро!**

**Пенка Цолова, старши учител по история и цивилизации в СУ „Д.Дебелянов”,**

**Град Белене**

**Часът е проведен в VII „А“ клас на 19.XII.2017 г и 9.I.2018г.**

***„За да повярваш в доброто,трябва да започнеш да го правиш”***

***Лев Толстой***

**Цел на урока**

Учениците ще:

-осмислят своята работа в полза на другите.

-осмислят своята лична саможертва да даряват от личното си време за да променят живота на другите .

-работят по план за извършване на добро дело „направи добро,подари усмивка”.

**Описание**

Разгледахме с класа предложението на ръководството на училището да участваме в коледен базар ,който ще се проведе в центъра на града ни.

Споделих инициативата с родителите на учениците от класа и съставихме план за работа-в два почивни дни да се организираме и приемем предизвикателството да помогнем на деца в нужда;

Изработени бяха сувенири,играчки за коледна украса,изплетени зимни артикули,картички,много сладки и интересни аксесоари за подаръци.

Ученици от класа продаваха на базара .

С парите ,които изкарахме-244лв.решихме да се помогне на трима ученика от нашето училище да се хранят безплатно в стола на училище в продължение на два месеца.С родители изработихме критерии-учениците трябва да са в затруднено положение и да са отлични ученици.

Описание на втория час:

Часът премина в коментар и изводи от това,което направиха учениците.

Как се чувстваха в тези два почивни дни в които работиха в полза на другите.Учениците достигнаха до извода,че даряването на време е вид филантропия,дарителство с което допринасят за общото благо.Всеки разказва за тези дни ,в които е работил с родителите си,как се е чувствал като се е отказал от обичайните игри и занимания за да дари усмивка на други деца.Учениците изразиха мнение,че да правиш добро за другите ти трябва да си отговорен и добър човек.Доброто трябва да се предава от човек на човек.

Всички ученици бяха поздравени за работата ,усърдието и отзивчивостта към поставената задача.Завършихме,че правенето на добри постъпки трябва да е всеки ден и повечето хора трябва да работят за това!

**От коментарите в час**

Учениците споделиха:

Доброто винаги се възнаграждава!

Добрите хора са винаги усмихнати!

Доброто ще спаси света!

**Идеи за надграждане**

Правенето на добри дела трябва да е заразно и ще продължим да работим и занапред в полза на другите!